**Ministarstvo kulture Republike Hrvatske**, Runjaninova 2, 10000 Zagreb, OIB: 37836302645 koje zastupa državni tajnik Krešimir Partl (u daljnjem tekstu: **Naručitelj**),

i

**\_\_\_\_\_\_\_\_\_\_\_\_\_\_\_\_\_\_\_**, OIB \_\_\_\_\_\_\_\_\_\_\_\_, \_\_\_\_\_\_\_\_\_\_, \_\_\_\_\_\_\_\_\_\_\_\_\_\_, koje zastupa \_\_\_\_\_\_\_\_\_\_\_\_\_\_, \_\_\_\_\_\_ (u daljnjem tekstu: **Dobavljač**)

sklapaju

**UGOVOR**

**o nabavi i distribuciji tiskovina**

**broj \_\_/23**

**Članak 1**.

Ugovorne strane sporazumno utvrđuju da je predmet ovog Ugovora redovno dostavljanje tiskovina Naručitelja, sukladno pozivu za dostavu ponuda objavljenom na Internet stranicama Naručitelja dana \_\_. \_\_\_\_\_\_ 2023. godine, te ponudi Dobavljača od \_\_\_. \_\_\_\_\_ 2023. godine. Sastavni dio Ugovora čine Prilog 1. (ponudbeni list), Prilog 2. (Troškovnik), Prilog 3. (tablični prikaz godišnjih pretplata) te Prilog 4. (popis lokacija).

Ukoliko se odredbe ponude i Ugovora razlikuju, važeće su odredbe ovog Ugovora.

**Članak 2.**

Dobavljač se obvezuje Naručitelju osigurati i dostavljati tiskovine sukladno odredbama poziva za dostavu ponuda na lokacije iz Priloga 4. odnosno na lokacije koje Naručitelj naknadno definira.

Naručitelj može na tjednoj bazi mijenjati količine naručenih primjeraka, a promjena mora biti najavljena pisanim putem Dobavljaču u primjerenom roku.

Dobavljač se obvezuje dnevni tisak dostavljati kupcu do 9:00 sati, a tjednike, dvotjedna, mjesečna i dvomjesečna izdanja do onoga trenutka kada čitateljima postaju dostupni na kioscima.

**Članak 3.**

Cijene tiskovina istovjetne su izdavačkim prodajnim cijenama. U ugovorenom razdoblju cijene su fiksne i nepromjenjive, osim u slučaju promjene cijene od strane izdavača.

Cijena predmetnih usluga iznosi \_\_\_\_\_\_\_\_\_\_ Eur bez PDV-a, odnosno \_\_\_\_\_\_\_\_ Eur sa PDV-om.

Vrijednost Ugovora ne može preći iznos procijenjene vrijednosti predmeta nabave.

Izvršitelj se obvezuje Naručitelja obavijestiti kada izvršenje ugovora dođe do 80% iznosa iz Ugovora, uz ograničenje da ukupna plaćanja bez PDV-a ne smiju prelaziti procijenjenu vrijednost nabave iz poziva za dostavu ponude.

**Članak 4.**

Za izvršene usluge, Dobavljač će obvezno ispostaviti račun za mjesec u kojem su usluge izvršene. Račun se ispostavlja do 5. u mjesecu za prethodni mjesec za stvarno dostavljene količine.

Naručitelj se obvezuje izvršenu uslugu platiti u roku od 30 dana od primitka računa.

Dobavljač je obvezan na računu navesti broj Ugovora.

**Članak 5.**

Dobavljač garantira za kvalitetu izvršene usluge.

Ako Naručitelj ustanovi nedostatke u pogledu kvalitete, pisano ili telefonski će obavijestiti Dobavljača koji je dužan nedostatke otkloniti u najkraćem mogućem roku.

Dobavljač osigurava dežurnu službu za korisnike u radno vrijeme Naručitelja te sve zaprimljene upite/pritužbe rješava u najkraćem mogućem roku, a eventualnu nedostavljenu tiskovinu dostavlja u roku ne duljem od 3 sata za dnevne tiskovine odnosno 24 sata za tjedne i druge tiskovine.

Kontakt Službe za korisnike Dobavljača: \_\_\_\_\_\_\_\_\_\_

Telefon(i): \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Članak 6.**

Naručitelj može naplatiti Dobavljaču penal u iznosu 1‰ (jedanpromil) za svaki sat kašnjenja do najviše 10% od prosječne isplate zadnja tri mjeseca. Početak računanja vremena za dostavu računa se po usmenoj/pisanoj obavijesti službi za korisnike, a slijedom navedenog u odredbama poziva za dostavu ponude i ovog Ugovora.

**Članak 7.**

Ugovorne strane su sporazumne da sve eventualne sporove proizišle iz ovog Ugovora rješavaju dogovorno, a ukoliko te ne bude moguće, nadležan je sud u Zagrebu.

**Članak 8.**

Ovaj Ugovor primjenjuje se za razdoblje od 01. svibnja 2023. godine do 30. travnja 2024. godine.

**Članak 9.**

Ovaj Ugovor može se raskinuti prije roka isključivo pisanim putem uz otkazni rok od 30 dana.

**Članak 10.**

Ovaj Ugovor sačinjen je u 4 (četiri) istovjetna primjerka od kojih svaka strana zadržava po 2 (dva) primjerka.

**U Zagrebu, \_\_. travnja 2023. godine**

**KLASA:\_\_\_\_\_\_\_\_**

**URBROJ:** **532-02-01-02/1-23\_\_\_**

**\_\_\_\_\_\_\_ Državni tajnik**

**\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Krešimir Partl**